Nov 09,2018
రూ.95,000 కోట్లు చెల్లించాలి..!
న్యూఢిల్లీ: ఇప్పటికే తీవ్ర నగదు లభ్యత కొరతను ఎదుర్కొంటున్న బ్యాంకింగేతర ఆర్థిక సంస్థలకు(ఎన్‌బీఎఫ్‌సీ) ఈ నెల మరో పెను సవాలు ఎదురుకానుందని ఆర్థిక విశ్లేషణ రేటింగ్‌ సంస్థ క్రిసిల్‌ వెల్లడించింది. దేశంలోని 50 ప్రధాన ఎన్‌బీఎఫ్‌షీ కంపెనీలు నవంబరు నెలలో దాదాపుగా రూ.95000 కోట్ల మేర బకాయిలను చెల్లించాల్సి ఉందని రేటింగ్‌ సంస్థ వెల్లడించింది. ఇందులో దాదాపు రూ.70,000 కోట్ల మేర సొమ్మును ఆయా కంపెనీలు చట్టబద్ధంగా జారి చేసిన పత్రాల మెచ్యూరిటీ పూర్తికావడంతో చెలించాల్సిన మొత్తం ఉన్నట్టుగా సంస్థ తెలిపింది. దేశంలోని అతిపెద్ద ఎన్‌బీఎఫ్‌సీ సంస్థ ఐఎల్‌అండ్‌ఎఫ్‌ఎస్‌ బకాయిల బాట పట్టిన నాటి నుంచి దేశంలోని ఇతర ఎన్‌బీఎఫ్‌సీ సంస్థలు హౌసింగ్‌ ఫైనాన్స్‌ కంపెనీలు తీవ్ర నగదు కొరతను ఎదుర్కొంటున్న సంగతి తెలిసిందే. రుణ భారం అధికమవడంతో పాటు నగదు లభ్యత కఠినంగా మారిన నేపథ్యంలో దేశంలోని ఎన్‌బీఎఫ్‌సీలో క్యాష్‌ కటకటను ఎదుర్కొంటున్న సంగతి తెలిసిందే. అయితే కొన్ని ఎన్‌బీఎఫ్‌సీ సంస్థలు నవంబరు బకాయిలను చెల్లించేందుకు వీలుగా తగిన ఆర్థిక స్తోమతను కలిగి ఉన్నప్పటికీ కొన్ని సంస్థలు సమస్యలను ఎదుర్కొనక తప్పని పరిస్థితి కనిపిస్తోందని క్రిసిల్‌ సంస్థ సీనియర్‌ డైరెక్టర్‌ కృష్ణన్‌ సీతారామన్‌ తెలిపారు.
మీ స్నేహితులకు రికమెండ్ చెయ్యండి